5) «Ընդամենը» տողի «Գումարը» սյունակում լրացվում է հաշվետու ժամանակաշրջանի ընթացքում բոլոր տարիքի և սեռի ֆոնդի մասնակիցներին կենսաթոշակային ֆոնդերից կատարված վճարումների մեծությունը, հազար դրամներով: Սույն ենթակետով նախատեսված տողի «անձանց թիվը» սյունակում լրացվում է բոլոր տարիքի և սեռի ֆոնդի մասնակիցների թիվը, որոնց հաշվետու ժամանակաշրջանի ընթացքում կատարվել են կենսաթոշակային ֆոնդերից վճարումներ: Սույն ենթակետով նախատեսված տողի 4-16-րդ ենթասյունակներում լրացվում է հաշվետու ժամանակաշրջանի ընթացքում բոլոր տարիքի և սեռի ֆոնդի մասնակիցների թիվը, ում վճարվել են համապատասխան միջակայքերում նշված մեծությամբ գումարներ: